de ru ru pl en ru uk bg ru ru ru bg de en en ru ru de ru bg bg bg bg bg bg bg bg bg bg bg bg en en en en bg en en en en fa en en en en de en bg de en en pl
place for food photography, recipes and travel
По света и у нас
Решихме да излезем в петък вечер, къде с повод, къде без. Исках да е приятно заведение, с хубава кухня, за приятен разговор на чаша вино. Спрях се на Лео’с пица в комплекс Малееви. Чувала съм хубави неща за другата пицария на Лео на ул. Искър 8. Разликата с тази, е че тук готвач е Адалберто Бианки, бащата на Лео. Задължително направете резервация, понеже заведението се пълни.
Локацията първоначално я сметнах за недостатък, но се оказа, че именно мястото спомага за приятното първо впечатление. Прозорците на заведението са френски, открива се приятна гледка към Витоша, спокоен озеленен вътрешен двор на комплекса, алеи и фенери. В топло време навън сигурно ще е много хубаво. Палят и от онези хубави външни лампи, които създават допълнителен уют.Обстановката: приятна, непретенциозна и неангажираща. Симпатични бели столчета, черно-бели картини и стена цялата с рафтове пълни с вина – впечатляващо.
Недостатък: Няма никакво усамотение, масите са плътно една до друга. Може да чуете разговорите на съседите и ако е пълно се получава говорилня.
Заведението е изцяло за непушачи 🙂 Може би за пушачите това е изнервящо, но аз се надявам да има повече такива заведения.
Меню: достатъчно дълго, но не прекалено. Тип кухня: класическа италианска – преобладават пиците и пастата. Интересното е, че сосовете за пастата са в отделна секция. Всеки вид паста, а те бяха около 20, могат да се комбинират с различен вид сос. Това, което не ми хареса е, че в менюто фигурират няколко български традиционни ястия и салати. Искали са да бъдат по-гъвкави спрямо българския клиент, но тази комбинация е по-скоро в техен ущърб. Понеже хората биха ходили/ходят там заради хубавите италиански предложения.Опитахме равиоли пълнени със спанак и орехи със сос Песто – зехтин, босилек, пармезан и пекорино бяха вкусни, филе от риба тон с чери домати и спанак – определено не е силната им страна. В предвид италианския тип кухня, заложете на пица или паста. За десерт пана кота с шоколад и торта тирамису и двете много вкусни. Класическо тирамису с бишкоти савоярди, както трябва да е, а не с блат или бисквити, както го правят в повечето български заведения.
Винен лист: Преобладаваха белите вина, за сметка на червените. Селекцията сравнително богата, ценовия диапазон също. Надценката, като навсякъде 150%. В бутилки по 375 гр. имаха само два вида червено вино българско и италианско Chianti. Поръчахме италианското беше ок.
Обслужване: Сервитьорката беше приятна, ненатрапчива. Помолих за помощ при избора на десерт. Исках да е шоколадов. Тя ми препоръча пана кота с шоколад. Оказа се, млечен десерт с шоколадов сос, не влизаше в представата ми за истински шоколадов десерт. Простих й объркването, защото като цяло беше мила.
Храната се приготвя бързо, дори прекалено бързо. Сервираха ни я 10 мин. след като бяхме поръчали.
Заведението е подходящо за вечеря след работа, за големи приятелски компании и семейства. Не съвсем препоръчително за романтична вечеря за двама, където се търси интимност и продължително пиене на вино в приятни задушевни разговори  🙂
Цени: вечеря за двама:  малка бутилка вино, две основни и два десерта – 70 лв.
С две думи: приятно, вкусно с някои леки забележки.
* предупреждавам, че мнението за заведението е изцяло субективно. Не е с цел реклама. Не ангажирам никого, просто споделям лични впечатление и се надявам да съм полезна.
April 20, 2012 at 07:59
Мисля, че ме зариби…Още повече, че съм ходила в заведението на Искър и имам хубажи спомени. Страхотна статия!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.